**INVITATIE PARTICIPARE**

**02.03.2018**

Universitatea TRANSILVANIA din Brasov, cu sediul in Brasov, Bdul Eroilor nr 29, cod postal 500036, tel/fax:0268/413000 /410525, [www.unitbv.ro](http://www.unitbv.ro), va invita sa participati la procedura de achizitie directă, în vederea achizitionarii de „Servicii de transmisii de date punct la punct” (72318000-7 - Servicii de transmisie de date (Rev.2)), conform anexei cu specificatiile tehnice atasate prezentei invitatii.

Informatii suplimentare se pot solicita la Universitatea TRANSILVANIA din BRASOV- Biroul de achizitii publice tel/fax: 0268/414.900; adresa de email: tehnic@unitbv.ro; persoana de contact Dogar Liviu Doru.

Documentatia este disponibilă si pe site-ul universitatii www.unitbv.ro, sectiunea Avizier.

Termenul limita de primirea ofertelor este 08.03.2018 ora 10.00.

Adresa la care se transmit ofertele este Universitatea TRANSILVANIA din BRASOV, Bdul Eroilor nr .29, la Registratura, in atentia Biroului de Achizitii sau tehnic@unitbv.ro.

Criteriul de atribuire va fi pretul cel mai scazut.

Durata contractului: 12 luni.

Va multumim si va dorim succes.

Intocmit,

Biroul de Achizitii Publice

Anexa

**Caiet de sarcini**

|  |  |
| --- | --- |
|  |  |

**Obiectul achiziţiei**

|  |  |  |  |
| --- | --- | --- | --- |
| Nr. crt. | Denumire | U/M | Cantitate |
| 1 | Servicii de transmisii de date punct la punct | conexiuni | 3 |

**Lista conexiunilor punct-la-punct care se vor instala de către furnizor**

|  |  |  |  |
| --- | --- | --- | --- |
| Nr crt | Conexiuni punct la punct, | | Largime de banda garantata |
| 1 | **Universitate 1**- Colina Universitatii Corp A , sediul CCIU etaj 5 | **ARTc CFR** – str. Automotoarelor nr.14, Brasov | 10 Gbps |
| 2 | **Universitate 1**- Colina Universitatii Corp A , sediul CCIU etaj 5 | **Universitate 2** - Cladirea Rectorat, Bdul Eroilor nr 29, etaj 2 | 2 Gbps |
| 3 | **Universitate 1**- Colina Universitatii Corp A , sediul CCIU etaj 5 | **Complex Memorandului** – str. Memorandului | 4 Gbps |

Instalările se vor face conform condiţiilor din contract.

**Condiţii tehnice**

Serviciile oferite trebuie să corespundă standardelor naţionale care adoptă standarde europene sau internaţionale, sau orice alte standarde din ţara de origine:

1. conexiune de transmisii date Gigabit, punct la punct, cu lărgime de bandă garantată, simetrică, pe suport de fibra optica;
2. mediului fizic de transmisii de date – doar fibra optica;
3. traficul reţelei dezvoltate va fi unul de tip tranzacţional, cu latenţă mică (timp maxim de tranzitare a conexiunii intre capete, cu pachete de 64 bytes, va fi sub 3 ms );
4. echipamentele active de retea vor fi puse la dispoziţie de furnizor;
5. solutia trebuie sa fie scalabila;
6. conexiunea va fi realizata pe mediu fizic dedicat,  nepartajat cu alţi clienţi;
7. conexiunea trebuie sa fie activă 365 zile pe an, 24 de ore pe zi;
8. monitorizarea 365 zile pe an, 24 de ore pe zi a conexiunii de catre personalul tehnic al furnizorului;
9. in cazul in care conexiunea nu va fi functionala pentru o perioada de timp din motive obiective (lucrari, modificari de configuratie la echipamente), furnizorul va notifica beneficiarul prin email (cciu@unitbv.ro) cu 24 de ore inainte de intreruperea acesteia. In notificare se va preciza ora de inceput si durata intreruperii. Pentru perioada de intrerupere se va percepe 0.1% din valoarea abonamentului lunar pentru fiecare ora de intrerupere. Daca se asigura backup la conexiune nu se percep penalizari.
10. termenul de punere în funcţiune şi testare al serviciilor cerute este de maxim 15 zile calendaristice de la încheierea contractului;
11. disponibilitate de minim 99,5%. Nerespectarea acesteia va atrage penalizări conform contractului;
12. asigurarea şi configurarea tuturor echipamentelor necesare funcţionării serviciului;
13. legătura va fi monitorizată non-stop de către personalul tehnic al furnizorului
14. redundanţa la nivel naţional cu descrierea modului in care se face redundanţa
15. conectarea punctelor de capat ale conexiunilor la reteaua clientului se va face prin interfata GigaEthernet tip RJ-45
16. furnizorul ofera un punct unic de contact pentru preluarea deranjamentelor (de tip call center) – descrierea procedurii de raportare este obligatorie;
17. preluarea deranjamentelor trebuie să se facă 24 de ore din 24, 7 zile din 7;
18. procedura de escaladare - daca este prevăzută o procedura de escaladare, se anexează procedura specifică fiecărei adrese
19. timpul de intervenţie şi remediere în cazul unor defecţiuni va fi de maxim 8 ore de la anunţarea defecţiunii (indiferent de data şi ora producerii defecţiunii) pe toată durata contractului;
20. oferirea de servicii inferioare celor prevăzute în Caietul de Sarcini va duce la declararea ofertei ca neconforme;
21. autoritatea contractantă îşi rezervă dreptul de a verifica informaţiile prezentate de ofertanţi privind orarul şi modul de preluare a solicitărilor.
22. Ofertantul va completa o declaratie privind acceptarea clauzelor contractuale, conform model contract atasat.

**NOTĂ!**

**Pot fi oferite orice alte accesorii ori capabilităţi tehnice care depăşesc performanţele minime stabilite în prezentul document.**

**Contract de servicii**

**nr.\_\_\_\_\_\_\_\_\_\_\_\_\_\_data\_\_\_\_\_\_\_\_\_\_\_\_\_\_\_**

1. **Părţile contractante**

Universitatea Transilvania Brasov adresa sediu Brasov, Bdul Eroilor Nr. 29, telefon/fax 0268.413000, 0268/410525 cod fiscal 4317754 cont trezorerie RO62TREZ23F650601200130X reprezentată prin prof.univ.dr.ing. Ioan Vasile Abrudan , funcţia rector în calitate de achizitor, pe de o parte **şi**

…….............................................……………......................***denumirea operatorului economic*** adresă .........................................telefon/fax .....................număr de înmatriculare ..........................................cod fiscal ...................................cont (trezorerie, bancă)..........................................................................reprezentată prin .....................(denumirea conducătorului), funcţia............................................... în calitate de **prestator**, pe de altă parte.

***2. Definiţii***

2.1 - În prezentul contract următorii termeni vor fi interpretaţi astfel:

a) ***Contract*** - prezentul contract şi toate anexele sale;

b)***achizitor şi prestator*** - părţile contractante, aşa cum sunt acestea numite în prezentul contract;

c) ***preţul contractului* -** preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;

d)***servicii*** *-* activităţi a căror prestare face obiect al contractului;

e)***produse*** - echipamentele, maşinile, utilajele, piesele de schimb şi orice alte bunuri cuprinse în anexa/anexele la prezentul contract şi pe care prestatorul are obligaţia de a le furniza aferent serviciilor prestate conform contractului;

f)***forţa majoră***- reprezintă o împrejurare de origine externă, cu caracter extraordinar, absolut imprevizibilă şi inevitabilă, care se află în afara controlului oricărei părţi, care nu se datorează greşelii sau vinei acestora, şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

*g)* ***zi*** - zi calendaristică; ***an*** - 365 de zile.

***3. Interpretare***

3.1 - În prezentul contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.

3.2 - Termenul “zi”sau “zile” sau orice referire la zile reprezintă zile calendaristice dacă nu se specifică în mod diferit.

***Clauze obligatorii***

***4. Obiectul şi preţul contractului***

4.1. - Prestatorul se obligă să presteze ………………, în perioada/perioadele convenite şi în conformitate cu obligaţiile asumate prin prezentul contract.

4.2. - Achizitorul se obligă să plătească prestatorului preţul convenit pentru îndeplinirea contractului de .......................

4.3. - Preţul convenit pentru îndeplinirea contractului, respectiv preţul serviciilor prestate, plătibil prestatorului de către achizitor este de ........... lei, din care T.V.A. ................ lei.

**5. *Durata contractului***

5.1 – Durata prezentului contract este de 12 luni, adică de la ...................... până la ……….........

**6. *Documentele contractului***

*6*.1 - Documentele contractului sunt *( cel puţin)*:

*a) caietul de sarcini;*

*b) propunerea tehnică şi propunerea financiară;*

***7.* *Obligaţiile principale ale prestatorului***

7.1- Prestatorul se obligă să presteze serviciile care fac obiectul prezentul contract în perioada/perioadele convenite şi în conformitate cu obligaţiile asumate.

7.2- Prestatorul se obligă să presteze serviciile la standardele şi/sau performanţele prezentate în propunerea tehnică, anexă la contract.

7.3 - Prestatorul se obligă să despăgubească achizitorul împotriva oricăror:

1. reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legătură cu serviciile prestate, şi
2. daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea caietului de sarcini întocmit de către achizitor.

***8*. *Obligaţiile principale ale achizitorului***

8.1 – Achizitorul se obligă să plătească preţul convenit în prezentul contract pentru serviciile prestate.

8.2- Achizitorul se obligă să recepţioneze serviciile prestate în termenul convenit.

8.3 - Achizitorul se obligă să plătească preţul către prestator în termen de 30 de la comunicarea facturii de către acesta.

8.4 - Dacă achizitorul nu onorează facturile în termen de 14 zile de la expirarea perioadei prevăzute convenite, prestatorul are dreptul de a sista prestarea serviciilor. Imediat ce achizitorul onorează factura, prestatorul va relua prestarea serviciilor în cel mai scurt timp posibil.

***9.* *Sancţiuni pentru neîndeplinirea culpabilă a obligaţiilor***

9.1 - În cazul în care, din vina sa exclusivă, prestatorul nu reuşeşte să-şi execute obligaţiile asumate prin contract, atunci achizitorul are dreptul de a deduce din preţul contractului, ca penalităţi, o sumă echivalentă cu o cotă procentuală din preţul contractului, de 0,1%/zi de intarziere.

9.2 - În cazul în care achizitorul nu onorează facturile în termenul de la pct.8.4, atunci acesta are obligaţia de a plăti, ca penalităţi, o sumă echivalentă cu o cotă procentuală din plata neefectuată, de 0,1%/zi de intarziere.

9.3 - Nerespectarea obligaţiilor asumate prin prezentul contract de către una dintre părţi, în mod culpabil, dă dreptul părţii lezate de a considera contractul reziliat de drept / de a cere rezilierea contractului şi de a pretinde plata de daune-interese.

9.4 - Achizitorul îşi rezervă dreptul de a denunţa unilateral contractul, printr-o notificare scrisă adresată prestatorului, fără nici o compensaţie, dacă acesta din urmă dă faliment, cu condiţia ca această denunţare să nu prejudicieze sau să afecteze dreptul la acţiune sau despăgubire pentru prestator. În acest caz, prestatorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

***10. Garanţia de bună execuţie a contractului***

Nu este cazul.

***11. Alte responsabilităţi ale prestatorului***

11.1 - (1) Prestatorul are obligaţia de a executa serviciile prevăzute în contract cu profesionalismul şi promptitudinea cuvenite angajamentului asumat şi în conformitate cu propunerea sa tehnică.

(2) Prestatorul se obligă să supravegheze prestarea serviciilor, să asigure resursele umane, materialele, instalaţiile, echipamentele şi orice alte asemenea, fie de natură provizorie, fie definitivă, cerute de şi pentru contract, în măsura în care necesitatea asigurării acestora este prevazută în contract sau se poate deduce în mod rezonabil din contract.

11.2 - Prestatorul este pe deplin responsabil pentru execuţia serviciilor în conformitate cu graficul de prestare convenit. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

***12. Alte responsabilităţi ale achizitorului***

12.1 - Achizitorul se obligă să pună la dispoziţia prestatorului orice facilităţi şi/sau informaţii pe care acesta le-a cerut în propunerea tehnică şi pe care le consideră necesare pentru îndeplinirea contractului.

***13. Recepţie şi verificări***

13.1 - Achizitorul are dreptul de a verifica modul de prestare a serviciilor pentru a stabili conformitatea lor cu prevederile din propunerea tehnică şi din caietul de sarcini.

13.2 - Verificările vor fi efectuate de către achizitor prin reprezentanţii săi împuterniciţi, în conformitate cu prevederile din prezentul contract. Achizitorul are obligaţia de a notifica în scris prestatorului, identitatea persoanelor împuternicite pentru acest scop. Receptia se efectueaza la sediu autoritatii contractante.

***14. Începere, finalizare, întârzieri, sistare***

14.1 - (1) Prestatorul are obligaţia de a începe prestarea serviciilor în timpul cel mai scurt posibil de la primirea ordinului de începere a contractului.

(2) În cazul în care prestatorul suferă întârzieri şi/sau suportă costuri suplimentare, datorate în exclusivitate achizitorului, părţile vor stabili de comun acord:

a) prelungirea perioadei de prestare a serviciului; şi

b) totalul cheltuielilor aferente, dacă este cazul, care se vor adăuga la preţul contractului.

14.2 - (1) Serviciile prestate în baza contractului sau, dacă este cazul, oricare fază a acestora prevăzută a fi terminată într-o perioadă stabilită în graficul de prestare, trebuie finalizate în termenul convenit de părţi, termen care se calculează de la data începerii prestării serviciilor.

(2) În cazul în care:

orice motive de întârziere, ce nu se datorează prestatorului, sau

alte circumstanţe neobişnuite susceptibile de a surveni, altfel decât prin încălcarea contractului de către prestator,

îndreptăţesc prestatorul de a solicita prelungirea perioadei de prestare a serviciilor sau a oricărei faze a acestora, atunci părţile vor revizui, de comun acord, perioada de prestare şi vor semna un act adiţional.

14.3 - Dacă pe parcursul îndeplinirii contractului prestatorul nu respectă graficul de prestare, acesta are obligaţia de a notifica acest lucru, în timp util, achizitorului. Modificarea datei/perioadelor de prestare asumate în graficul de prestare se face cu acordul părţilor, prin act adiţional.

14.4 - În afara cazului în care achizitorul este de acord cu o prelungire a termenului de execuţie, orice întârziere în îndeplinirea contractului dă dreptul achizitorului de a solicita penalităţi prestatorului.

***15. Ajustarea preţului contractului[[1]](#footnote-1)***

Nu se ajusteaza.

***16. Subcontractanţi***

16.1 - Prestatorul are obligaţia, în cazul în care subcontractează părţi din contract, de a încheia contracte cu subcontractanţii desemnaţi, în aceleaşi condiţii în care el a semnat contractul cu achizitorul.

16.2 - (1) Prestatorul are obligaţia de a prezenta la încheierea contractului toate contractele încheiate cu subcontractanţii desemnaţi.

(2) Lista subcontractanţilor, cu datele de recunoaştere ale acestora, cât şi contractele încheiate cu aceştia se constituie în anexe la contract.

16.3 - (1) Prestatorul este pe deplin răspunzător faţă de achizitor de modul în care îndeplineşte contractul.

(2) Subcontractantul este pe deplin răspunzător faţă de prestator de modul în care îşi îndeplineşte partea sa din contract.

(3)Prestatorulare dreptul de a pretinde daune-interese subcontractanţilor dacă aceştia nu îşi îndeplinesc partea lor din contract.

16.4 - Prestatorul poate schimba oricare subcontractant numai dacă acesta nu şi-a îndeplinit partea sa din contract. Schimbarea subcontractantului nu va determina schimbarea preţului contractului şi va fi notificată achizitorului**.**

***17. Forţa majoră***

17.1 - Forţa majoră este constatată de o autoritate competentă.

17.2 - Forţa majoră exonerează parţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

17.3 - Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

17.4 - Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

17.5 - Partea contractantă care invocă forţa majoră are obligaţia de a notifica celeilalte părţi încetarea cauzei acesteia în maximum 15 zile de la încetare.

17.6- Dacă forţa majoră acţionează sau se estimează ca va acţiona o perioadă mai mare de 1 luni, fiecare parte va avea dreptul să notifice celeilaltepărţi încetarea de drept a prezentului contract, fără ca vreuna din părţi să poată pretindă celeilalte daune-interese.

***18. Soluţionarea litigiilor***

18.1 - Achizitorul şi prestatorul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

18.2 - Dacă, după 15 zile de la începerea acestor tratative, achizitorul şi prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze la Tribunalul Brasov - Sectia Comerciala si de Contencios Administrativ.

***19. Limba care guvernează contractul***

19.1 - Limba care guvernează contractul este limba română.

***20. Comunicări***

20.1 - (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii, cât şi în momentul primirii.

20.2 - Comunicările între părţi se pot face şi prin telefon, telegramă, telex, fax sau e-mail cu condiţia confirmării în scris a primirii comunicării.

***21. Legea aplicabilă contractului***

21.1 - Contractul va fi interpretat conform legilor din România.

Părţile au înteles să încheie azi .......................... prezentul contract în 2 (două) exemplare, câte unul pentru fiecare parte.

Achizitor Prestator

1. Clauza se utilzează numai în cazul în care preţul contractului nu este ferm [↑](#footnote-ref-1)